**Emelt szintű érettségire felkészítő foglalkozás - magyar nyelv és irodalom**

*Célok és feladatok*

A magyar nyelv és irodalom tantárgy biztos és állandó értékeket és a jelenben alakuló, változó kultúrát közvetít. Tartalommal tölti meg és erősíti a nemzeti nyelvi és kulturális identitást; a minőségi megnyilatkozás iránti igényt, az etikai, erkölcsi ítélőképességet és elősegíti a jelen és a jövő egységesülő világában más kultúrák megismerését. A tanításnak *hiteles kérdések és válaszok* megfogalmazásával kell reagálnia a diákok mindennapi életvilágára. Így például azzal is számolnia kell, hogy az elektronikus információhordozók, a műholdas televíziózás, a videokultúra térhódításának közegében működik. E kihívás még előre nem látható erővel hat a könyv kulturális, információhordozó és szellemi jelentőségére. Tudnia kell azt is, hogy az ifjúsági szubkultúrán belül a zenének és a mozgóképi művészeteknek nagy szerepük van; de azt is figyelembe kell vennie, hogy a kulturális hátrány, a szegénység és az élményhiány mint nyelvi deficit jelentkezik az iskolában, a nyelvi manipulációt és az információ szabadságát egyaránt megtapasztalja az érintett korosztály.

Tantárgyaink feladata, hogy az iskola mindennapjaiban hatékony és meggyőző legyen egyrészt mint a tanuláshoz elengedhetetlenül szükséges önkifejezési, szövegértési, gondolkodási képességeket fejlesztő tartalmak és tevékenységek rendszere, másrészt mint az érzelmi élet gazdagítása, a személyiségfejlesztés, az értékátadás meghatározó terepe.

*Fejlesztési követelmények*

*A kulturált nyelvi magatartásra* való fölkészítés középiskolai fokon is alapkövetelmény a magyar nyelvi és irodalmi nevelésben. Az életkornak megfelelően fejlett kommunikáció minden beszédhelyzetben a beszédpartnerekkel való együttműködés képességét jelenti, a másként vélekedők álláspontjának felfogását, tiszteletét, a saját vélemény megvédését, illetve korrigálását.

Feltételezi a kommunikációs zavarok fölismerését és képességet feloldásukra, kritikus magatartást a téves ítéletek, a manipulációs szándékok fölismerésében. A hatásos kommunikáció megkívánja a verbális eszközök, s szöveg- és mondatfonetikai eszközök és a nem verbális kifejezés (testbeszéd) sikeres összehangolását, a megfelelő stílust és magatartást a magán- és a nyilvános kommunikáció ismeretlen helyzeteiben is. A fejlesztés fontos területe a tömegkommunikációra vonatkozó tudásanyag bővítése: az általános iskolában tanult műfajok körének kiterjesztése, az értő, kritikus befogadáson kívül önálló szövegalkotás néhány publicisztikai műfajban.

*A középiskola szintjének megfelelő szövegértés fejlesztésében* követelmény az elemzési jártasság színvonalának emelése a tanult leíró nyelvtani, szövegtani, jelentéstani ismeretekkel és az elemzés kiterjesztése a szépirodalmi szövegek mellett a szakmai-tudományos, publicisztikai, közéleti szövegek feldolgozására, értelmezésére is. Ez a tevékenység magában foglalja a szövegek nyelvi-stilisztikai, retorikai sajátságainak megnevezését, jelentésszerkezetük, gondolatmenetük feltárását, a szöveg szó szerinti és mögöttes jelentésének értelmezését. A szövegértésnek ki kell terjednie a szövegek közti kapcsolatok vizsgálatára, az azonos problémák különböző megközelítéseinek, a különféle műértelmezéseknek az összehasonlítására és a velük kapcsolatos önálló állásfoglalásra.

*A szövegalkotás folyamatos fejlesztése* a szabatos fogalmazás követelményén kívül a személyiséget kifejező, egyéni stílus bátorítását is jelenti. A szövegértés és -alkotás képessége ezen a fokon egyaránt kiterjed az egyén magánéletének és társas-társadalmi életének minden szóbeli és írásbeli megnyilatkozására, valamennyi kommunikációs funkcióban (tájékoztató-ábrázoló, kifejező, meggyőző, felhívó, kapcsolatteremtő és -tartó). A korábban is gyakorolt közlésformák (elbeszélés, leírás, jellemzés) folyamatos fejlesztésén túl kiemelkedően fontos, hogy kellő gyakorlatot szerezzenek a diákok az érvelés technikájában szóban és írásban egyaránt. Továbbra is fontos sokféle lehetőség biztosítása a kreatív szövegalkotó tevékenységre, például személyes élmények, belső képek fölidézésére, a játékos szöveg átalakításra, újságműfajok művelésére, valamint hosszabb felkészülést igénylő tanulmány, pályázat alkotására. A változatos szövegelemző eljárások önálló használata biztosítja a művek gondolati, erkölcsi, esztétikai jellemzőinek egyre teljesebb megértését, a fejlett kifejezőképesség pedig a következtetések szabatos, az egyéni véleményt, élményt is kifejező bemutatását.

*A tanulási képesség fejlesztésének* fontos területe a kapcsolatteremtés és az együttműködés képességének alakítása a társakkal, a szöveggel; a nyelvhasználat, a gondolkodás, a viselkedés és érzelemkifejezés összefüggéseinek megértése. Feladata másrészt a kognitív képességek tevékenységekben való alakítása: a történeti gondolkodás, a problémamegoldó gondolkodás, a jelentésszintekre vonatkozó szövegelemzési eljárások, az indukció és dedukció, a következtetés, az analízis és szintézis logikai eljárásainak alkalmazása.

Szorosan összefügg ezzel a rendszeres könyvtári munka, a különféle információhordozók használata, annak a képességnek elsajátítása, hogy kellő problémaérzékenységgel, kreativitással és önállósággal igazodjanak el az információk világában; értelmesen és értékteremtően tudjanak élni az önképzés lehetőségeivel.

*A magyar nyelv életének, rendszerének ismerete* középiskolai fokon alapkövetelményként jelenti a grammatikai, szövegtani, jelentéstani, stilisztikai-retorikai, helyesírási jelenségek önálló fölismerését, fogalmi szintű meghatározásukat, a tanultak tudatos alkalmazását. Ezt kiegészíti a nyelv és társadalom viszonyáról, illetve a nyelvi állandóság és változás folyamatáról szerzett tudás. Ezek az ismeretek alapozzák meg a nyelvi normákhoz való tudatos alkalmazkodást, a nyelvhelyességi kérdések felelős megítélését, az aktív nyelvművelésben való részvételt, a saját nyelvi teljesítmény tökéletesítését. Az anyanyelvi műveltség fontos összetevője a tájékozottság a magyar nyelv eredetéről, rokonságáról, történetének főbb korszakairól; a magyar nyelv és a magyar művelődés elválaszthatatlan kapcsolatának tudatosodása és élményi átélése. A tanulmányoknak ezen a fokán nyílik valódi lehetőség az anyanyelvi ismeretek tudatos felhasználására az idegen nyelvek tanulásában.

*Az irodalom és az olvasó kapcsolatában* változatlan követelmény annak magasabb szinten való megértése, hogy milyen élményeket, érzelmeket, jelentéseket közvetít az irodalom az egyének és a közösség számára. Változatlanul igény az irodalomtanítás élményszerűsége, a kapcsolatteremtés a tananyag és a tanulók személyes életproblémái között, az irodalmi élményeknek nemcsak tárgyszerű, hanem kreatív, játékos feldolgozása is. Középiskolai fokon elvárható a művek tágabb kontextusban való látása, például egy-egy téma változatainak, más művészeti ágakban való adaptációinak összehasonlítása. Annak vizsgálata, milyen hatása és olvasatai voltak a műnek a maga korában, mik az érintkezési pontjai a kortársak műveivel, milyen a megítélése az utókorban. Hozzátartozik ehhez a teljesebb irodalomtudáshoz a magyar irodalom néhány jelentős témájának, kapcsolódási pontjának fölismerése eltérő világlátású, szemléletű művekben, például élet és halál, szűkebb és tágabb természeti és társadalmi környezet, barátság, szerelem, nemzeti hagyományok, érzelmi-szellemi kötődések, magyarság és európaiság témakörében.

*Az irodalmi műveltség elsajátítása* több összetevőből áll. Elsősorban képesség a művek jelentésének, erkölcsi tartalmának, esztétikai elemeinek megértésére, megfogalmazására a tanult fogalmak használatával szóban és írásban. E tudás része az irodalom folytonosságának és változó jellegének fölismerése, tájékozottság a magyar irodalom történetében, a magyar és az európai irodalom néhány kapcsolódási pontjában. De idetartozik az alapvető korstílusok és műfajok ismerete, néhány klasszikus magyar író, költő pályaképének, életútja fontosabb állomásainak, illetve más alkotók írói portréjának önálló bemutatása. Az irodalmi tanulmányok fontos kiegészítője a folyamatos tájékozódás a nevezetes emlékhelyekről, különösen a régió, a lakóhely irodalmi vonatkozásairól.

*Az ítélőképesség, az erkölcsi, esztétikai érzékenység* a felnőttkor küszöbére ért ember meghatározó tulajdonsága. E téren a magyar nyelvi és irodalmi tanulmányokra jelentős szerep hárul a logikus gondolkodás képességének növelésében és az önismeret, az önkritikai érzék folyamatos fejlesztésében. Az irodalmi művek feldolgozásában a véleményeknek teret adó megbeszélés növeli a fogékonyságot az igazságra, a megértésre, az együttérzésre mint értékre, segítheti az erkölcsi és érzelmi konfliktusok felfogását, ráhangolhat a pozitív érzelmekre, a derűre, a szépségre.

 11. évfolyam Óraszám: heti 2 óra - 72 óra

*Célok:*

Az emelt szintű érettségi írásbeli feladatainak megoldási technikáját elsajátítani

Ismerkedés a feladattípusokkal. Kiemelt szerepet kapnak azok a feladatok, amelyek már két évnyi irodalom és nyelvtan tanulmányok után is megoldhatók

Az alapóraszám tantervi anyagának kiegészítése, különös tekintettel a világirodalmi részekre

| *Gyakorlati írásbeliség**Ismeretek, követelmények* | *Órakeret: 20 óra, ebből dolgozat 2**Kapcsolódási pontok* |
| --- | --- |
| Javaslatok a feladatok kidolgozásához:a gyakorlati írásbeliség feladattípus műfajilag elég változatos, ezért mindig a konkrét feladat célkitűzését kell szem előtt tartania fogalmazásnak tömörnek és érthetőnek kell lenniea terjedelem ne legyen több egy oldalnálha a feladat nem jelöl meg számokat, adatokat, akkor azt ki kell találni pl. cégeket, utca és személyneveket, dátumokatha a feladat azt várja el, hogy aláírás legyen a végén, nem lehet saját nevet írnia szóbeli megnyilvánulások megfogalmazásakor figyelembe kell venni, hogy szükség van a hallgatóság megszólítására, jó indulatának megnyerésére, a figyelmének felkeltésére, a beszédmű végén búcsúformuláraa blog írásának célja : önkifejezés, gondolatok közreadása, témája sokrétű: személyes napló, üzleti jellegű kommunikáció, véleménynyilvánítás, jelölni kell az írás idejét, a felhasználói neveta fülszöveg legyen rövid, tagolt, logikus és meggyőző, ajánló jellegűa plakát elsődleges célja a felhívás, ezért fontos a formai megtervezése: betűtípusok, a betűk nagysága, az elrendezés, tartalmazhat rajzot, céljának megfelelő adatokkal kell rendelkeznie pl.: hely, idő, témaa szabályzatnak hitelessége és egyértelműsége a legkiemelkedőbb jellemzője, formaiságára a pontokba szedés jellemző, stílusa legyen tárgyilagos és utasító jellegű a jegyzőkönyv hivatalos okirat, készülhet eseményekről, tényekről, két típusa lehet: szó szerinti és jegyzőkönyvkivonat- mindkettő adataiban szerepelnie kell a jegyzőkönyv megírása helyének, idejének, a jelenlevőknek, a jegyzőkönyvvezető nevének- ezeket a feladat megoldójának kell kitalálnia. Szerkesztésére jellemző a fejléc / tartalmazza a megírás helyét, a tárgyat/, a záradék, a dátum és a hitelesítők nevének felsorolása, a végén szerepeljen a jegyzőkönyv megírójának aláírásaa meghívóban fel kell tüntetni a meghívás célját, idejét, helyét, esetlegesen napirendet, a meghívó személyét, lehet rajta rajz, lehet változatos a betűtípusa, kiemelheti a fontos adatokat, tartalmazhat idézeteket, esetleg rajzota levél két alapvető fajtája meghatározza a fogalmazás stílusát: a hivatalos levél legyen tényközlő és tömör, a magánlevélben lehet személyes reflexió, szerepet kaphat az érzelem is. Kötelező mindkét változatban a formai követelmények betartása: fejléc- címzés, címzett neve a papír bal oldalán, megszólítás középen, keltezés, aláírás a levél szövege után, melléklet- a csatolt iratok felsorolása a bal alsó sarokbana bejegyzésnek tartalmaznia kell a dátumot, a bejegyzés célját, a készítő nevéta hirdetés meg kell hogy ragadja az olvasójának figyelmét, legyen ötletes, tömör, feltétlenül oda kell írni, hogy hogyan lehet a hirdetésre jelentkeznia tudósítás fő ismérve az élményszerűség és a plasztikusság, érdekessé kell tennie a témát, amelyről szóla kérvény fontos elemei: a kérelmező neve, a kérés tárgya, a kérvény megírásának ideje, illik megköszönni a kérés elolvasását, meghallgatását- formailag hivatalos levéla határozat a hivatalos okiratok egyik típusa, három egysége: rendelkezés / a határozat ismertetése/, indoklás jogszabályokra hivatkozásokkal, zárás keltezéssel, aláírással az igazolás a hivatalos levél sajátos változata, a fejléc után tájékoztató rész következik: ki, hol, miért hiányzott, majd az igazolás kiállítójának hiteles aláírása és dátum | a magyar nyelvtan órán 9. és 10. évfolyamon tanultak felhasználása helyesírási gyakorlatok-tulajdonnevek írásaa hivatalok nyomtatványai |

| *Egy mű elemzése:**Ismeretek, követelmények* | *Órakeret: 30 óra, ebből dolgozatírásra 2**Kapcsolódási pontok* |
| --- | --- |
| Az emelt szintű írásbeli érettségi vizsgán a nyelvi-műveltségi teszt mellett három szövegalkotási feladat vár a vizsgázókra: egy irodalmi mű adott szempontú értelmezése, reflektálás egy jelenségre és gyakorlati írásbeliség.Az első feladat egy műelemző fogalmazás. Ennek során a diáknak értelmeznie kell az irodalmi alkotást egy meghatározott szempont szerint. Ez nem teljesen azonos az adott mű tolmácsolásával.A feladat során:  - tartalmi / téma, cselekmény, szereplők, motívumok, cím, beszélő/elbeszélő szerepe stb. / és formai / tagolás, stílus, ritmika, versforma stb. / elemzést  - korábban elsajátított irodalmi és nyelvtani fogalmak használatát - konkrét irodalmi példákat - egyéni-egyedi gondolatokat, szempontokatkell alkalmaznia, kifejtenie a vizsgázónak.Hasznos lehet a végleges szöveg megírása előtti vázlatkészítés, amelyben a megadott terjedelem miatt a fogalmazás arányait is több lehetőség van átgondolni.- Megadott szempont alapján műelemzés készítése először közös munkával, majd önállóan. |  a 9. osztályban tanult műelemzési módszer alkalmazása, kiegészítésea magyar nyelvtan órán 11. osztályban tanult stilisztikai ismeretek ismétlése, kiegészítése |

|  |  |
| --- | --- |
| *Kiegészítések**Ismeretek, követelmények* | *Órakeret -28 óra* |
| A XIX.század második felének , XX.század elejének novellairodalma  - Gozsdu Elek, Tömörkény István, Gárdonyi Géza, Petelei István ,Bródy Sándor, Csáth Géza műveinek elemzése- a tárca novella fogalma, műfaji sajátosságai Kitekintés a XIX.század végének világirodalmára : Flaubert, Zola, Maupassant, Mallarmé, Withman, Rilke munkássága, legismertebb műveik- pozitivizmus, naturalizmus, regénytípusok |  Megfilmesített novellákTársművészeti párhuzamok, a stílustörténet órán tanultak alkalmazása |

 12. évfolyam Óraszám: heti 2 óra- 64 óra

|  |  |
| --- | --- |
| *Reflektálás egy jelenségre**Ismeretek, követelmények* | *Órakeret: 30 óra-ebből 2 dolgozatírásra**Kapcsolódási pontok* |
| - Az írásbeli második szövegalkotási feladata a reflektálás. Az idegen szó kifejtő fogalmazást takar. Ez egy összetett feladattípus. A vizsgázó először egy, a témát felvető idézettel, majd ehhez kötődő feladattal találkozik, amely főleg aktuális problémákat vet fel a közélet, a tudományok és a művészetek területéről. Ehhez kell hozzászólnia a diáknak.A problémaközpontú fogalmazásban: - a korjelenséget értelmeznie, elemző módon kell bemutatnia a diáknak- önálló, egyéni véleményt kell megfogalmaznia- a jelenségről kialakult véleményben nemcsak minősíteni, hanem indokolni, érvekkel alátámasztani kell a mondottakat / hivatkozásokkal, legalább 3-4 irodalmi példával, utalással /- a hivatkozások általánosabb jellegűek is lehetnek, nemcsak olvasott /könyv, újság, internet/, hanem audio forrásokból / tv, rádió / merítettek is- optimális esetben esszészerű fogalmazás készül el meghatározott terjedelmi keretek között- a kritikai gondolkodás, a belső értékszűrő működése az elvárás Célszerű a feladat értelmezésével –az idézet figyelembevételével – kezdeni a munkát. Érdemes itt is az első gondolatokat vázlatosan rögzíteni, a példákat, bizonyítékokat pedig azonnal mellérendelni a gondolatoknak. | Az érvelési feladatoknál tanult módszerek felhasználása, az érvek fajtáiA kötelező olvasmányok közt nem szereplő olvasott művek értelmezéseSzínházi előadások megtekintéseAz esszé megírásának lehetséges módozatai |

|  |  |
| --- | --- |
| *A kerettantervi kötelező anyag kiegészítése:**Ismeretek, követelmények* | *Órakeret 34-ebből 2 dolgozatírásra**Kapcsolódási pontok* |
| József Attila pl. szegény ember- versek, éjszaka-versek , Isten- vallás tematikájú versekA XX. század világirodalma – pl. Truman Capote, Joseph Heller, Samuel Beckett, G.B. Shaw- Látásmódok témakör: -pl. Sütő András, Dsida Jenő, Kányádi Sándor, Szabó Magda- Az irodalom határterületei témakör-pl. megfilmesített regények, bestsellerek,detektív regények-pl. Canon Doyle,J.K. Rowling, Agatha Cristhie, Tolkien , Lőrinc L. László, Aldous Huxley művei, kiemelt részletek a művekből. | Népszerű megfilmesítések elemző értékelése |